

ที่ มท ๐๘10.6/ กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม ๒๕63

เรื่อง ขอให้ตรวจสอบและแก้ไขปรับปรุงข้อมูลคนพิการที่ วัน เดือน ปีเกิด ไม่ตรงกับฐานข้อมูลของกรมการปกครอง

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมบัญชีกลาง ด่วนที่สุด ที่ กค 0434.3/35647 ลงวันที่ 23 กรกฎาคม 2563

ด้วยกรมบัญชีกลางแจ้งว่าตามมติคณะรัฐมนตรี เมื่อวันที่ 28 เมษายน 2563 เห็นชอบ ในหลักการให้ปรับสวัสดิการเงินเบี้ยความพิการของคนพิการที่มีอายุต่ำกว่า 18 ปี และมีบัตรประจำตัว คนพิการ จากเดิมที่ได้รับ 800 บาทต่อคนต่อเดือน เป็น 1,000 บาทต่อคนต่อเดือน เฉพาะผู้พิการที่มีอายุ ต่ำกว่า 18 ปี โดยเริ่มตั้งแต่วันที่ 1 ตุลาคม 2563 เป็นต้นไป กรมบัญชีกลางได้ตรวจสอบข้อมูลผู้มีสิทธิรับเงิน เบี้ยความพิการขององค์กรปกครองส่วนท้องถิ่น ผ่านระบบบูรณาการฐานข้อมูลสวัสดิการทางสังคม (e-payment) พบว่ามีผู้รับเงินเบี้ยความพิการที่ วัน เดือน ปีเกิด ไม่ตรงกับฐานข้อมูลของกรมการปกครอง จำนวน 40,794 ราย จึงขอความร่วมมือตรวจสอบและปรับปรุงข้อมูลให้ถูกต้อง ตามข้อมูลผู้มีสิทธิได้รับเงิน เบี้ยความพิการ รายละเอียดปรากฎตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้ว เพื่อให้การเบิกจ่ายเงินเบี้ยความพิการ ให้ผู้พิการขององค์กรปกครองส่วนท้องถิ่นผ่านระบบบูรณาการฐานข้อมูลสวัสดิการทางสังคม (e-payment) ในปีงบประมาณ พ.ศ. 2564 เป็นไปด้วยความเรียบร้อย จึงขอให้จังหวัดแจ้งองค์กรปกครองส่วนท้องถิ่น ดำเนินการแก้ไขข้อมูล วัน เดือน ปีเกิด ของผู้มีสิทธิรับเงินเบี้ยความพิการขององค์กรปกครองส่วนท้องถิ่น ในระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่นให้ถูกต้องและครบถ้วน ภายในวันที่ 31 สิงหาคม 2563 รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รูปภาพประกอบด้วย ในอาคาร

คำอธิบายที่สร้างโดยอัตโนมัติ

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑๓๑ , ๔๑๓2 โทรสาร ต่อ ๔๑๐๓

ผู้ประสานงาน นายภิเษก มีทอง